|  |  |
| --- | --- |
| Ζ΄ ΕΛΜΕ ΑΘΗΝΑΣ | Υμηττός, 12/1/2019Α.Π: 101 |
| Τηλ. : 2109752439 | Προς: ΚΑΘΗΓΗΤΕΣ Ζ΄ ΕΛΜΕ |
| FAX : 2109704858 | Κοιν: ΟΛΜΕ  |
| email: zelmeathinas@gmail.com |  |

**Δεν μας τρομοκρατούν. Η μαζικοποίηση του αγώνα είναι η απάντηση στον αυταρχισμό και την καταστολή!**

Στο πλαίσιο της Απεργίας των εκπαιδευτικών (11/1) ενάντια στο νέο νομοσχέδιο για τους διορισμούς, πραγματοποιήθηκε μαζική και μαχητική συγκέντρωση στα Προπύλαια και πορεία προς τη Βουλή και το Μέγαρο Μαξίμου.

Για μια ακόμα φορά οι εκπαιδευτικοί βρέθηκαν αντιμέτωποι με τις δυνάμεις καταστολής, στην προσπάθειά τους να παρακάμψουν το φράγμα από κλούβες για να φτάσει αντιπροσωπεία τους στο Μαξίμου και να συναντήσει τον πρωθυπουργό. Οι δυνάμεις των ΜΑΤ χτύπησαν τη μαζική κινητοποίηση ρίχνοντας στο πλήθος των εκπαιδευτικών δακρυγόνα και χειροβομβίδες κρότου-λάμψης στο ψαχνό με αποτέλεσμα τον σοβαρό τραυματισμό δύο εκπαιδευτικών και ενός φοιτητή.

Το Δ.Σ. της Ζ΄ ΕΛΜΕ καταγγέλλει αυτή την απαράδεκτη επίθεση που στόχο έχει την καταστολή των κινητοποιήσεων όλων εκείνων που αγωνίζονται για τα δίκαια αιτήματά τους.

**Συνεχίζουμε τον αγώνα για την απόσυρση του νομοσχεδίου και τη μονιμοποίηση όλων των αναπληρωτών που εργάζονται τα τελευταία χρόνια στην εκπαίδευση !**

**Συμμετέχουμε μαζικά με το Σωματείο μας στις νέες κινητοποιήσεις και δίνουμε τη μάχη με όλες μας τις δυνάμεις για την επιτυχία της 24ωρης απεργίας τη Δευτέρα 14 Γενάρη.**

**Όλοι στη διαδήλωση στο Σύνταγμα στις 15:00!**

ΤΟ ΔΙΟΙΚΗΤΙΚΟ ΣΥΜΒΟΥΛΙΟ